CELEX: 32014R1201
Language: hr
Date: 2014-11-07 00:00:00
Title: Uredba Vijeća (EU) br. 1201/2014 od 7. studenoga 2014. o usklađivanju, s učinkom od 1. srpnja 2011. , 1. srpnja 2012. i 1. srpnja 2013. , stope doprinosa za mirovinski sustav dužnosnika i ostalih službenika Europske unije

8.11.2014   
            
            
               HR
            
            
               Službeni list Europske unije
            
            
               L 325/1
            
         UREDBA VIJEĆA (EU) br. 1201/2014
   od 7. studenoga 2014.
   o usklađivanju, s učinkom od 1. srpnja 2011., 1. srpnja 2012. i 1. srpnja 2013., stope doprinosa za mirovinski sustav dužnosnika i ostalih službenika Europske unije
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Pravilnik o osoblju za dužnosnike i Uvjete zaposlenja ostalih službenika Europske unije, utvrđene u Uredbi Vijeća (EEZ, Euratom, EZUČ) br. 259/68 (1), a posebno njihov članak 83.a i Prilog XII.,
   uzimajući u obzir prijedlog Europske komisije,
   budući da:
   
               (1)
            
            
               Svrha članka 19. Priloga XIII. Pravilniku o osoblju, kako je zadnje izmijenjen Uredbom (EU, Euratom) br. 1023/2013 Europskog parlamenta i Vijeća (2), jest da se institucijama Unije omogući poduzimanje potrebnih mjera radi rješavanja njihovih sporova koji se odnose na usklađivanja primitaka od rada i mirovina iz 2011. i 2012. te usklađivanje stope doprinosa za mirovinski sustav za 2011. kako bi se poštovala presudu Suda Europske unije, uzimajući na odgovarajući način u obzir legitimna očekivanja osoblja da Vijeće svake godine treba odlučiti o usklađivanju stope doprinosa za mirovinski sustav.
            
         
               (2)
            
            
               Kao dio općeg pristupa rješavanju sporova i kako bi se poštovala presuda Suda od 19. studenoga 2013. u predmetu C-63/12 (3), Komisija/Vijeće, Europski parlament i Vijeće donijeli su Uredbu (EU) br. 422/2014 (4) i Uredbu (EU) br. 423/2014 (5) o usklađivanju, s učinkom od 1. srpnja 2011. i od 1. srpnja 2012., primitaka od rada i mirovina dužnosnika i ostalih službenika Europske unije. Navedenim usklađivanjima zahtijeva se odgovarajuće retroaktivno usklađivanje stope doprinosa za mirovinski sustav za 2011., 2012. i 2013.
            
         
               (3)
            
            
               Eurostat je u skladu s člankom 13. stavkom 3. Priloga XII. Pravilniku o osoblju podnio izvješća o aktuarskoj procjeni mirovinskog sustava za 2011., 2012. i 2013. kojima se ažuriraju parametri iz tog Priloga. Uzimajući u obzir navedene procjene i razmatrajući na odgovarajući način članak 4. stavak 6. Priloga XII. Pravilniku o osoblju, stopa doprinosa potrebna za održavanje aktuarske ravnoteže mirovinskog sustava iznosi 11 % od 1. srpnja 2011., 10 % od 1. srpnja 2012. i 10,9 % od 1. srpnja 2013.
            
         
               (4)
            
            
               U interesu aktuarske ravnoteže mirovinskog sustava dužnosnika i ostalih službenika Europske unije stopu doprinosa trebalo bi stoga retroaktivno uskladiti na 11 % osnovne plaće od 1. srpnja 2011., 10 % osnovne plaće od 1. srpnja 2012. i 10,9 % osnovne plaće od 1. srpnja 2013.,
            
         DONIJELO JE OVU UREDBU:
   Članak 1.
   Stopa doprinosa iz članka 83. stavka 2. Pravilnika o osoblju iznosi:
   
               —
            
            
               11 % s učinkom od 1. srpnja 2011.,
            
         
               —
            
            
               10 % s učinkom od 1. srpnja 2012.,
            
         
               —
            
            
               10,9 % s učinkom od 1. srpnja 2013.
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. studenoga 2014.
      
         
            Za Vijeće
         
         
            Predsjednik
         
         P. C. PADOAN
      
   
   
      (1)  SL L 56, 4.3.1968., str. 1.
   
   
      (2)  Uredba (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (SL L 287, 29.10.2013., str. 15.).
   
      (3)  Još neobjavljena u Zborniku.
   
      (4)  Uredba (EU) br. 422/2014 Europskog parlamenta i Vijeća od 16. travnja 2014. o usklađivanju s učinkom od 1. srpnja 2011. primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL L 129, 30.4.2014., str. 5.).
   
      (5)  Uredba (EU) br. 423/2014 Europskog parlamenta i Vijeća od 16. travnja 2014. o usklađivanju s učinkom od 1. srpnja 2012. primitaka od rada i mirovina dužnosnika i ostalih službenika Europske unije te o koeficijentima ispravka koji se na njih primjenjuju (SL L 129, 30.4.2014., str. 12.).